১৯৫২ সালের ২৩ ফেব্রুয়ারি শেরপুরের শুকল বিল্ডিংয়ে ‘সর্বদলীয় ভাষা আন্দোলন কমিটি’ গঠিত হয়। এই কমিটির আহ্বায়ক ছিলেন আওয়ামী মুসলিম লীগের শেরপুর থানা শাখার সভাপতি নূর মোহাম্মদ উকিল। পরদিন ২৪ ফেব্রুয়ারি নয়ানি বাড়ি মাঠে এই কমিটির উদ্যোগে একটি প্রতিবাদ সভা অনুষ্ঠিত হয়। সেখানে প্রায় ৪-৫ হাজার লোক উপস্থিত ছিল। এ ধরনের বেশ কয়েকটি প্রতিবাদ সভা শেরপুর পৌরসভার পার্শ্ববর্তী এলাকার হাটবাজারেও অনুষ্ঠিত হয়। ১৯৫২ সালের মার্চে সারা দেশে যে হরতাল আহ্বান করা হয় সেটিও শেরপুরসহ পার্শ্ববর্তী সকল থানা ও ইউনিয়নে স্বতঃস্ফূর্তভাবে পালিত হয়। সাপ্তাহিক ‘সৈনিক’-এর ১৬ মার্চের একটি সংবাদ ছিল নি¤œরূপ: